ฆิรัลดา

ฆิรัลดา (สเปน: Giralda, ออกเสียง: [xiˈɾalda]) หมายถึงหอระฆังของอาสนวิหารเซบิยาในเซบิยา ประเทศสเปน ฆิรัลดาแรกเริ่มสร้างขึ้นเป็นหออะษานของมัสยิดใหญ่เซบิยาในอัลอันดะลุสภายใต้ปกครองของชาวมัวร์จากจักรวรรดิอัลโมฮัด ตัวหอแขวนระฆังสร้างขึ้นตามแบบศิลปะสมัยฟื้นฟูศิลปวิทยาซึ่งชาวคาทอลิกต่อเติมเข้ามาหลังจากที่ขับไล่มุสลิมออกจากพื้นที่ อาสนวิหารเซบิยาซึ่งรวมถึงฆิรัลดาได้รับการขึ้นทะเบียนเป็นแหล่งมรดกโลกของยูเนสโกในปี 1987 ร่วมกับอัลกาซาร์และหอจดหมายเหตุอินดีส หอมีความสูง 104.1 เมตร (342 ฟุต) และเป็นหนึ่งในสิ่งปลูกสร้างที่สำคัญที่สุดของเซบิยาจนถึงปัจจุบัน อ้างอิง Blueprints of Seville's Cathedral and Giralda, by Hernán Ruiz